En 44-årig mand fra Aalborg er i dag blevet varetægtsfængslet for at have tævet en anden mand med et baseballbat.

En 44-årig mand skal sidde i varetægtsfængsel de næste otte dage. Han er sigtet for grov vold. Det oplyser anklager Kim Kristensen til Nordjyske.dk. Ifølge Nordjyllands Politi har manden gennembanket en anden person i en lejlighed på Aggersundvej med et baseballbat. Derudover blev ofret slået og trampet i hovedet og på kroppen. Episoden foregik om aftenen den 26. april. Den 44-årige mand har angiveligt fået hjælp to andre navngivne samt flere uidentificerede mænd.